Document ID: 31994R1446

ΚΑΝΟΝΙΣΜΟΣ (ΕΚ) αριθ. 1446/94 ΤΗΣ ΕΠΙΤΡΟΠΗΣ της 23ης Ιουνίου 1994 για την τροποποίηση του κανονισμού (ΕΟΚ) αριθ. 1784/93 για τον καθορισμό των συντελεστών προσαρμογής της ενισχύσεως για το κλωστικό λίνο
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 1308/70 του Συμβουλίου της 29ης Ιουνίου 1970 περί κοινής οργανώσεως αγοράς στον τομέα του λίνου και της κάναβης (1), όπως τροποποιήθηκε τελευταία από τον κανονισμό (ΕΟΚ) αριθ. 1557/93 (2), και ιδίως το άρθρο 4 παράγραφος 5,
Εκτιμώντας:
ότι, στο άρθρο 1 παράγραφος 3 του κανονισμού (ΕΟΚ) αριθ. 1784/93 της Επιτροπής (3), έχει προβλεφθεί ότι για να θεωρηθεί ως "διαβρεγμένο μη εκκοκισμένο λίνο" το λίνο πρέπει να έχει παραμείνει στον αγρό για ορισμένη περίοδο μετά την εκκρίζωση- ότι, μετά την τεχνική εξέλιξη στον τομέα του λίνου, υπάρχουν άλλες καλλιεργητικές πρακτικές που προστίθενται στην εκρίζωση και, συνεπώς, θα πρέπει να προσαρμοστεί ο ορισμός του διαβρεγμένου μη εκκοκκισμένου λίνου-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Λίνου και Κάναβης,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το άρθρο 1 παράγραφος 3 του κανονισμού (ΕΟΚ) αριθ. 1784/93 αντικαθίσταται από το ακόλουθο κείμενο:
"3. Κατά την έννοια του παρόντος κανονισμού θεωρείται ως "διαβρεγμένο μη εκκοκκισμένο λίνο" το λίνο το οποίο:
α) μετά τη συγκομιδή παρέμεινε στον αγρό για περίοδο μεγαλύτερη της απαιτούμενης για την ξήρανση-
β) εμφανίζει τουλάχιστον δύο από τα ακόλουθα χαρακτηριστικά:
- χρωματισμός καστανός βαθύς ή μαύρος,
- περίβλημα σπόρου εύκολα αποσπώμενο,
- απόσταση των ινών ευκολότερη απ' ό,τι στην περίπτωση του λίνου το οποίο μετά τη συγκομιδή παρέμεινε στον αγρό μόνο για την περίοδο που είναι απαραίτητη για την ξήρανση
και
γ) δεν εκκοκκίστηκε στον αγρό."
Άρθρο 2
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 23 Ιουνίου 1994.

Labels: 17
19
6